hbs_lat en cs da sv sv sv de da da da da de da da da cs de da da sv it nb en en da da da da da da da da el en en da en en en en en en da da da da cs en fr da nl da de da da de da da da sv da de da da sv da sv az da en
Anmeldelser af bøger om musik
DVD- og filmanmeldelser om musik
Please follow and like us:
Hvordan det var lykkedes Ane Trolle at blive en del af Vinterjazzfestivalens program er for mig uklart. Men var jazzpolitiet kommet forbi, da hun gav sin koncert i Studie 2 fredag aften, er jeg sikker på, at der var blevet udskrevet en ordentlig bøde. For dét, der kom fra scenen, havde intet med jazz at gøre.
Nu var jazzpolitiet der ikke, mig bekendt. Og protester fra publikum hørte man heller ikke. Faktisk virkede det som om, publikum vidste, hvad det var, de havde købt billet til, for der var ingen forundret bladren i festivalprogrammet, da Ane Trolle gik i gang. Selv om der måhave været nogen, der på forhånd har undret sig over kombinationen af Ane Trolle og Vinterjazzfestivalen.
Nuvel. Folk var glade. Og med god grund. For Ane Trolle bemægtigede sig scene, mikrofon og studie med en troværdighed og fylde, der var respektindgydende.
Hun åbnede koncerten med nummeret, Dead Soul, fortsatte med Every Reason Not To og Rooftop, og slog for alvor benene væk under mig, da hun med Te Remedi slog fast, at det var materiale fra soloalbummet, Honest Wall, der ville udgøre fundamentet i aftenens indie-koncert.
Det interessante ved sangerinden er, at hun er en fortæller. Både som sangskriver og sanger og sceneoptrædende. Hun formår især at formidle følelser! Det er dét, der gør hende så troværdig på scenen. Hendes materiale og hendes tilgang til selvsamme er stemningsmættet, flerdimensionel og på en gang kompleks og enkel. Hun lægger et niveau og følger sensibelt op, så stemningen forbliver i fokus, uanset om hun begiver sig ud af meget mørke, yndigt oplyste eller virkeligt stenede veje.
Hvad dét angår er en hun en sjælden fugl på den danske musikscene. Hun er, for mig at se (og høre), en rigtig indie-kunstner.
Koncerten havde masser af højdepunkter og ét lavpunkt. Det indfandt sig, da hun som ekstranummer begav sig ud i en versionering af Gnarls Barkleys Crazy. Dét nummer / dén versionering fremstod endimensionel i forhold til Ane Trolles øvrige / eget materiale.
Please follow and like us:
Daniel Herskedal & Marius Neset: Neck of te Woods
Thomas Albæk Jakobsen’s FLUX: Relationships
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus